nibzard/narodne-novine-full-text-markdown huggingface dataset:
### NN 59/2020 (20.5.2020.), Rješenje o imenovanju dijela članova Upravnog vijeća Hrvatskog zavoda za zdravstveno osiguranje

VLADA REPUBLIKE HRVATSKE

1182

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 102. stavka 2. Zakona o obveznom zdravstvenom osiguranju (»Narodne novine«, br. 80/13, 137/13 i 98/19), Vlada Republike Hrvatske je na sjednici održanoj 14. svibnja 2020. godine donijela

RJEŠENJE

O IMENOVANJU DIJELA ČLANOVA UPRAVNOG VIJEĆA HRVATSKOG ZAVODA ZA ZDRAVSTVENO OSIGURANJE

1. Za članove Upravnog vijeća Hrvatskog zavoda za zdravstveno osiguranje, kao predstavnici osiguranih osoba Hrvatskog zavoda za zdravstveno osiguranje, imenuju se:

– doc. dr. sc. DARIO NAKIĆ, dr. med.

– mr. sc. HRVOJE PEZO, dr. med. dent.

2. Za članove Upravnog vijeća Hrvatskog zavoda za zdravstveno osiguranje, kao predstavnici davatelja zdravstvenih usluga – zdravstvenih radnika, imenuju se:

– prof. dr. sc. DRAGO PRGOMET, dr. med.

– prof. dr. sc. IVICA LUKŠIĆ, dr. med.

3. Za članove Upravnog vijeća Hrvatskog zavoda za zdravstveno osiguranje, kao predstavnici Gospodarsko-socijalnog vijeća, imenuju se:

– mr. sc. MIROSLAV VENUS, dr. med.

– MILKA KOSANOVIĆ

– TAJANA DRAKULIĆ.

4. Imenuje se TOMISLAV DULIBIĆ članom Upravnog vijeća Hrvatskog zavoda za zdravstveno osiguranje, kao predstavnik ministarstva nadležnog za zdravstvo.

Klasa: 080-02/20-01/51

Urbroj: 50301-15/07-20-02

Zagreb, 14. svibnja 2020.

Predsjednik
 mr. sc. Andrej Plenković, v. r.
### NN 60/2020 (22.5.2020.), Pravilnik o evidenciji pravnih i fizičkih osoba koje obavljaju djelatnost pružanja pomoći i podrške korištenjem psa pomagača ili terapijskog psa

MINISTARSTVO ZA DEMOGRAFIJU, OBITELJ, MLADE I SOCIJALNU POLITIKU

1219

Na temelju članka 7. stavka 10. Zakona o korištenju psa pomagača (»Narodne novine«, br. 39/19) ministrica za demografiju, obitelj, mlade i socijalnu politiku donijela je

PRAVILNIK

O EVIDENCIJI PRAVNIH I FIZIČKIH OSOBA KOJE OBAVLJAJU DJELATNOST PRUŽANJA POMOĆI I PODRŠKE KORIŠTENJEM PSA POMAGAČA ILI TERAPIJSKOG PSA

Opće odredbe

Članak 1.

(1) Ovim Pravilnikom propisuje se sadržaj i način vođenja evidencije pravnih i fizičkih osoba koje obavljaju djelatnost pružanja pomoći i podrške korištenjem psa pomagača ili terapijskog psa (u daljnjem tekstu: Evidencija).

(2) Izrazi koji se koriste u ovom Pravilniku, a imaju rodno značenje, odnose se jednako na muški i ženski rod.

Članak 2.

(1) Evidenciju vodi ministarstvo nadležno za poslove socijalne skrbi (u daljnjem tekstu: Ministarstvo).

(2) Evidencija se vodi u elektroničkom obliku i objavljuje na mrežnim stranicama Ministarstva.

(3) Evidencija je javna i svatko ima pravo uvida u podatke upisane u evidenciju bez dokazivanja pravnog interesa.

Sadržaj evidencije

Članak 3.

U Evidenciju se upisuju sljedeći podaci:

1. evidencijski broj (redni broj po redoslijedu upisa u evidenciju)

2. naziv/tvrtka pravne osobe, ime i prezime fizičke osobe

3. adresa sjedišta ili prebivališta

4. osobni identifikacijski broj (OIB) pravne ili fizičke osobe

5. podaci za kontakt (e-adresa, broj telefona)

6. naznaka djelatnosti

7. adresa obavljanja djelatnosti

8. oznaka rješenja nadležnog tijela (broj i datum donošenja, datum izvršnosti)

9. logo i vizualni identitet oznake pravne ili fizičke osobe registrirane za obavljanje djelatnosti pružanja pomoći i podrške korištenjem psa pomagača ili terapijskog psa.

Upis u evidenciju

Članak 4.

(1) Upis u Evidenciju provodi Ministarstvo po službenoj dužnosti na temelju izvršnog rješenja o ispunjavanju uvjeta.

(2) Pravna ili fizička osoba upisana u Evidenciju dužna je obavijestiti Ministarstvo o svakoj promjeni podataka koji se upisuju u Evidenciju, bez odgode.

(3) Na temelju obavijesti iz stavka 2. ovoga članka Ministarstvo upisuje promjenu podataka bez donošenja posebnog rješenja.

(4) Pravnu ili fizičku osoba Ministarstvo briše iz evidencije na temelju rješenja o prestanku rada, rješenja o prestanku obavljanja djelatnosti ili obavijesti nadležnog tijela, bez donošenja posebnog rješenja.

Prijelazna i završna odredba

Članak 5.

Ministarstvo je dužno u roku od godine dana od dana stupanja na snagu ovoga Pravilnika omogućiti uvid u podatke upisane u evidenciju u elektroničkom obliku.

Članak 6.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/19-04/3
 Urbroj: 519-04-3/1-20-6
 Zagreb, 7. svibnja 2020.

Ministrica
 izv. prof. dr. sc. Vesna Bedeković, v. r.
### NN 60/2020 (22.5.2020.), Odluka o imenovanju predsjednika Vijeća za zaštitu tržišnog natjecanja

HRVATSKI SABOR

1204

Na temelju članka 81. Ustava Republike Hrvatske i članka 27. stavka 4. Zakona o zaštititi tržišnog natjecanja (»Narodne novine«, br. 79/09. i 80/13.) Hrvatski sabor na sjednici 18. svibnja 2020. donio je

ODLUKU

O IMENOVANJU PREDSJEDNIKA VIJEĆA ZA ZAŠTITU TRŽIŠNOG NATJECANJA

Imenuje se MLADEN CEROVAC predsjednikom Vijeća za zaštitu tržišnog natjecanja.

Klasa: 021-13/20-07/13

Zagreb, 18. svibnja 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 60/2020 (22.5.2020.), Odluka o razrješenju predsjednika Vijeća za zaštitu tržišnog natjecanja

Hrvatski sabor

1203

Na temelju članka 81. Ustava Republike Hrvatske i članka 27. stavka 4. Zakona o zaštititi tržišnog natjecanja (»Narodne novine«, br. 79/09. i 80/13.) Hrvatski sabor na sjednici 18. svibnja 2020. donio je

ODLUKA

O RAZRJEŠENJU PREDSJEDNIKA VIJEĆA ZA ZAŠTITU TRŽIŠNOG NATJECANJA

Razrješuje se MLADEN CEROVAC dužnosti predsjednika Vijeća za zaštitu tržišnog natjecanja, zbog isteka mandata.

Klasa: 021-13/20-07/13
 Zagreb, 18. svibnja 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 60/2020 (22.5.2020.), Odluka o imenovanju ravnatelja i zamjenika ravnatelja Agencije za zaštitu osobnih podataka

HRVATSKI SABOR

1205

Na temelju članka 81. Ustava Republike Hrvatske i članka 7. stavka 3. Zakona o provedbi Opće uredbe o zaštiti podataka (»Narodne novine«, br. 42/18.) Hrvatski sabor na sjednici 18. svibnja 2020. donio je

ODLUKU

O IMENOVANJU RAVNATELJA I ZAMJENIKA RAVNATELJA AGENCIJE ZA ZAŠTITU OSOBNIH PODATAKA

I.

Imenuje se ZDRAVKO VUKIĆ ravnateljem Agencije za zaštitu osobnih podataka.

II.

Imenuje se IGOR VULJE zamjenikom ravnatelja Agencije za zaštitu osobnih podataka.

Klasa: 021-13/20-07/11
 Zagreb, 18. svibnja 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 60/2020 (22.5.2020.), Odluka o imenovanju viceguvernerke i prestanku mandata viceguvernera Hrvatske narodne banke

HRVATSKI SABOR

1206

Na temelju članka 81. Ustava Republike Hrvatske i članaka 79. i 80. Zakona o Hrvatskoj narodnoj banci (»Narodne novine«, br. 75/08., 54/13. i 47/20.) Hrvatski sabor na sjednici 18. svibnja 2020. donio je

ODLUKU

O IMENOVANJU VICEGUVERNERKE I PRESTANKU MANDATA VICEGUVERNERA HRVATSKE NARODNE BANKE

I.

Za viceguvernerku Hrvatske narodne banke imenuje se mr. sc. IVANA JAKIR-BAJO, s danom stupanja na dužnost 1. srpnja 2020.

II.

Dana 25. listopada 2019. dužnost viceguvernera Hrvatske narodne banke prestao je obnašati NEVEN BARBAROŠA, zbog prestanka mandata.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/20-07/10

Zagreb, 18. svibnja 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 60/2020 (22.5.2020.), Odluka o razrješenju dijela članova Državne komisije za kontrolu postupaka javne nabave

HRVATSKI SABOR

1207

Na temelju članka 81. Ustava Republike Hrvatske i članka 8. stavka 1. Zakona o Državnoj komisiji za kontrolu postupaka javne nabave (»Narodne novine«, br. 18/13., 127/13., 74/14. i 98/19.) Hrvatski sabor na sjednici 18. svibnja 2020. donio je

ODLUKU

O RAZRJEŠENJU DIJELA ČLANOVA DRŽAVNE KOMISIJE ZA KONTROLU POSTUPAKA JAVNE NABAVE

I.

Razrješuje se ROŽIKA GUŽVANJ dužnosti članice Državne komisije za kontrolu postupaka javne nabave, zbog isteka mandata.

II.

Razrješuje se KARMELA DEŠKOVIĆ dužnosti članice Državne komisije za kontrolu postupaka javne nabave s danom 8. svibnja 2020., zbog isteka mandata.

Klasa: 021-13/20-07/12

Zagreb, 18. svibnja 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 60/2020 (22.5.2020.), Odluka o imenovanju dijela članova Državne komisije za kontrolu postupaka javne nabave

HRVATSKI SABOR

1208

Na temelju članka 81. Ustava Republike Hrvatske i članka 8. stavka 1. Zakona o Državnoj komisiji za kontrolu postupaka javne nabave (»Narodne novine«, br. 18/13., 127/13., 74/14. i 98/19.) Hrvatski sabor na sjednici 18. svibnja 2020. donio je

ODLUKU

O IMENOVANJU DIJELA ČLANOVA DRŽAVNE KOMISIJE ZA KONTROLU POSTUPAKA JAVNE NABAVE

Za članice Državne komisije za kontrolu postupaka javne nabave imenuju se:

‒ JASNICA LOZO

‒ KARMELA DEŠKOVIĆ.

Klasa: 021-13/20-07/12

Zagreb, 18. svibnja 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 60/2020 (22.5.2020.), Odluka o sudjelovanju pripadnika Oružanih snaga Republike Hrvatske u operaciji Europske unije »EUNAVFOR MED IRINI«

HRVATSKI SABOR

1209

Na temelju članka 54. stavka 2. Zakona o obrani (»Narodne novine«, br. 73/13., 75/15., 27/16., 110/17. – Odluka Ustavnog suda Republike Hrvatske, 30/18. i 70/19.), na prijedlog Vlade Republike Hrvatske i uz prethodnu suglasnost Predsjednika Republike Hrvatske, Hrvatski sabor na sjednici 18. svibnja 2020. donio je

ODLUKU

O SUDJELOVANJU PRIPADNIKA ORUŽANIH SNAGA REPUBLIKE HRVATSKE U OPERACIJI EUROPSKE UNIJE »EUNAVFOR MED IRINI«

I.

U operaciju Europske unije »EUNAVFOR MED IRINI« upućuje se u 2020. i 2021. godini do tri pripadnika Oružanih snaga Republike Hrvatske, uz mogućnost rotacije.

II.

Obvezuje se Vlada Republike Hrvatske da nakon završetka sudjelovanja pripadnika Oružanih snaga Republike Hrvatske u operaciji Europske unije iz točke I. ove Odluke podnese izvješće Hrvatskome saboru.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/20-01/76

Zagreb, 18. svibnja 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 60/2020 (22.5.2020.), Odluka o potvrđivanju Poslovnika o izmjenama i dopunama Poslovnika pučkog pravobranitelja

HRVATSKI SABOR

1210

Na temelju članka 81. Ustava Republike Hrvatske, članka 30. stavka 1. Zakona o pučkom pravobranitelju (»Narodne novine«, br. 76/12.) i članka 36. stavka 1. Zakona o zaštiti prijavitelja nepravilnosti (»Narodne novine«, br. 17/19.) Hrvatski sabor na sjednici 18. svibnja 2020. donio je

ODLUKU

O POTVRĐIVANJU POSLOVNIKA O IZMJENAMA I DOPUNAMA POSLOVNIKA PUČKOG PRAVOBRANITELJA

Potvrđuje se Poslovnik o izmjenama i dopunama Poslovnika pučkog pravobranitelja koji je 26. rujna 2019. donijela pučka pravobraniteljica.

Klasa: 021-12/19-09/51

Zagreb, 18. svibnja 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 60/2020 (22.5.2020.), Pravilnik o izmjenama i dopunama Pravilnika o tehničkim uvjetima vozila u prometu na cestama

MINISTARSTVO MORA, PROMETA I INFRASTRUKTURE

1224

Na temelju članka 236. stavka 4. Zakona o sigurnosti prometa na cestama (»Narodne novine« br. 67/08, 48/10, 74/11, 80/13, 158/13, 92/14, 64/15, 108/17 i 70/19), ministar mora, prometa i infrastrukture uz suglasnost ministra unutarnjih poslova donosi

PRAVILNIK

O IZMJENAMA I DOPUNAMA PRAVILNIKA O TEHNIČKIM UVJETIMA VOZILA U PROMETU NA CESTAMA

Članak 1.

U Pravilniku o tehničkim uvjetima vozila u prometu na cestama (»Narodne novine« br. 85/16, 24/17 i 70/19), u članku 3. iza točke 13. dodaje se točka 14. koji glasi:

»14) vozilo s pogonom na alternativna goriva je motorno vozilo koje se potpuno ili djelomično pogoni alternativnim gorivom i koje je homologirano sukladno Direktivi 2007/46/EZ.«

Članak 2.

Članak 97. mijenja se i glasi:

»(1) Vozila kategorije M i N moraju imati jednu kutiju za pribor prve pomoći, a autobusi s više od 25 sjedećih mjesta dvije kutije.

(2) Vozila kategorije M i N iz stavka 1. ovoga članka koja se registriraju u Republici Hrvatskoj, moraju biti opremljena s kutijom za pribor prve pomoći u skladu s hrvatskom normom HRN 1112.

(3) Na vanjskom dijelu kutije za pribor prve pomoći iz stavka 2. ovoga članka mora biti označen krajnji rok trajanja. Ako je rok istekao, kutija za pribor prve pomoći se smatra nevažećom.

(4) Odredbe ovoga članka ne primjenjuju se na vozila stranih državljana koja su opremljena kutijama za pribor prve pomoći njihovih matičnih zemalja.«

Članak 3.

U članku 104. stavak 2. mijenja se i glasi:

»(2) Zimskom opremom motornih vozila kategorije M i N čija je najveća dopuštena masa veća od 3,5 t sukladno ovom Pravilniku, smatraju se lanci ili zimski pneumatici (M+S) postavljeni na pogonske kotače, a vozila kategorije M i N čija je najveća dopuštena masa veća od 3,5 t koja ne mogu postaviti lance na pogonske kotače moraju imati zimske pneumatike (M+S) na pogonskim kotačima.«

Članak 4.

U članku 136. iza stavka 1. dodaje se novi stavak 2. koji glasi:

»(2) Vozila moraju imati spremnik pribora prve pomoći u skladu s hrvatskom normom HRN 1113 i važećim rokom trajanja.«

Dosadašnji stavci 2. do 5. postaju stavci 3. do 6.

Članak 5.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/17-02/04
 Urbroj: 530-05-1-1-3-17-10
 Zagreb, 21. svibnja 2020.

Ministar
 Oleg Butković, v. r.
### NN 60/2020 (22.5.2020.), Odluka o davanju suglasnosti na Odluku Županijske skupštine Dubrovačko-neretvanske županije o izmjenama i dopunama Odluke o osnivanju Županijske lučke uprave Korčula za luke županijskog i lokalnog značaja

VLADA REPUBLIKE HRVATSKE

1212

Na temelju članka 31. stavka 2. Zakona o Vladi Republike Hrvat­ske (»Narodne novine«, br. 150/11, 119/14, 93/16 i 116/18), a u vezi s člankom 74. stavkom 1. Zakona o pomorskom dobru i morskim lukama (»Narodne novine«, br. 158/03, 100/04, 141/06, 38/09, 123/11 – Odluka Ustavnog suda Republike Hrvatske, 56/16 i 98/19), Vlada Republike Hrvatske je na sjednici održanoj 21. svibnja 2020. godine donijela

ODLUKU

O DAVANJU SUGLASNOSTI NA
 ODLUKU ŽUPANIJSKE SKUPŠTINE
 DUBROVAČKO-NERETVANSKE ŽUPANIJE O IZMJENAMA I DOPUNAMA ODLUKE O OSNIVANJU ŽUPANIJSKE LUČKE UPRAVE KORČULA ZA LUKE ŽUPANIJSKOG I
 LOKALNOG ZNAČAJA

I.

Daje se suglasnost na Odluku o izmjenama i dopunama Odluke o osnivanju Županijske lučke uprave Korčula za luke županijskog i lokalnog značaja, klase: 934-01/17-01/40, urbroja: 2117/1-04-19-10, koju je donijela Županijska skupština Dubrovačko-neretvanske županije na sjednici održanoj 13. prosinca 2019. godine, a kojom se utvrđuje obuhvat lučkog područja luke Žrnovska Banja (Polačište), te proširuje obuhvat lučkog područja za luke: Korčula, Zavalatica, Račišće, Pupnat i Badija.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/190
 Urbroj: 50301-27/20-20-2
 Zagreb, 21. svibnja 2020.

Predsjednik
 mr. sc. Andrej Plenković, v. r.
### NN 60/2020 (22.5.2020.), Odluka o provedbi privremene izvanredne mjere pomoći za proizvođače tovne junadi, tovnih svinja i janjadi za klanje s problemima u poslovanju uzrokovanih epidemijom COVID-19 te za subjekte koji posluju u odobrenim objektima za klanje papkara

VLADA REPUBLIKE HRVATSKE

1214

Na temelju članka 31. stavka 2. Zakona o Vladi Republike Hrvat­ske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 21. svibnja 2020. godine donijela

ODLUKU

O PROVEDBI PRIVREMENE IZVANREDNE MJERE POMOĆI ZA PROIZVOĐAČE TOVNE JUNADI, TOVNIH SVINJA I JANJADI ZA KLANJE S PROBLEMIMA U POSLOVANJU UZROKOVANIH EPIDEMIJOM COVID-19 TE ZA SUBJEKTE KOJI POSLUJU U ODOBRENIM OBJEKTIMA ZA KLANJE PAPKARA

I.

Ovom Odlukom uređuje se privremena izvanredna mjera pomoći proizvođačima tovne junadi, tovnih svinja i janjadi za klanje s problemima u poslovanju uzrokovanih epidemijom bolesti ­COVID-19 uzrokovane virusom SARS-CoV-2 (u daljnjem tekstu: epidemija COVID-19) te subjektima koji posluju u odobrenim objektima za klanje papkara.

II.

Ovom Odlukom pomoć će se dodijeliti proizvođačima tovne junadi, tovnih svinja i janjadi za klanje koji zbog usporavanja gospodarskih aktivnosti uzrokovanih epidemijom COVID-19 otežano plasiraju utovljena grla na tržište.

Pomoć će se dodijeliti za olakšavanje plasmana utovljene junadi, utovljenih svinja i janjadi za klanje na tržište, a koji su prešli optimalnu dob ili tjelesnu težinu u kojima se uobičajeno isporučuju na tržište.

III.

Ovom Odlukom pomoć se dodjeljuje i subjektima u poslovanju s hranom koji u svom sastavu imaju registrirane objekte za klanje papkara i to isključivo za klanje grla stoke iz točke II. ove Odluke.

IV.

Zadužuje se Ministarstvo poljoprivrede za provedbu ove Odluke.

Ministarstvo poljoprivrede će utvrditi kriterije prihvatljivosti korisnika pomoći, kriterije prihvatljivosti grla utovljene junadi, utovljenih svinja i janjadi za klanje za koje se može isplatiti pomoć te kako, na koji način i kojom dinamikom će se isplaćivati pomoć.

V.

Sredstva za izvršenje ove Odluke osigurana su u Državnom proračunu Republike Hrvatske za 2020. godinu i projekcijama za 2021. i 2022. godinu, unutar proračunske glave 06005 Ministarstva poljoprivrede, u iznosu od 9.000.000,00 kuna.

VI.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/223
 Urbroj: 50301-25/27-20-2
 Zagreb, 21. svibnja 2020.

Predsjednik
 mr. sc. Andrej Plenković, v. r.
### NN 61/2020 (26.5.2020.), Odluka o iznosu naknade mentoru na specijalističkom usavršavanju magistara medicinske biokemije

Ministarstvo zdravstva

1229

Na temelju članka 181. stavka 4. Zakona o zdravstvenoj zaštiti (»Narodne novine«, br. 100/18 i 125/19) i članka 9. stavka 6. Pravilnika o specijalističkom usavršavanju magistara medicinske biokemije (»Narodne novine«, broj 73/08), ministar zdravstva donosi

ODLUKU

O IZNOSU NAKNADE MENTORU NA SPECIJALISTIČKOM USAVRŠAVANJU MAGISTARA MEDICINSKE BIOKEMIJE

I.

Godišnja naknada mentoru za rad po mentorstvu utvrđuje se u iznosu od 1.000,00 kn neto.

II.

Ova Odluka stupa na snagu osmoga dana od dana objave u »Narodnim novinama«.

Klasa: 011-02/20-01/134
 Urbroj: 534-02-1-1/2-20-1
 Zagreb, 12. svibnja 2020.

Ministar
 izv. prof. dr. sc. Vili Beroš, dr. med., v. r.
### NN 61/2020 (26.5.2020.), Odluka o izmjeni Odluke o osnivanju dioničkog društva Autocesta Rijeka – Zagreb d.d. i dodjeli koncesije za građenje i gospodarenje autocestom Rijeka – Zagreb

VLADA REPUBLIKE HRVATSKE

1228

Na temelju članka 77. Zakona o cestama (»Narodne novine«, br. 84/11, 22/13, 54/13, 148/13, 92/14 i 110/19), Vlada Republike Hrvatske je na sjednici održanoj 21. svibnja 2020. godine donijela

ODLUKU

O IZMJENI ODLUKE O OSNIVANJU DIONIČKOG DRUŠTVA AUTOCESTA RIJEKA – ZAGREB d.d. I DODJELI KONCESIJE ZA GRAĐENJE I GOSPODARENJE AUTOCESTOM RIJEKA – ZAGREB

I.

U Odluci o osnivanju dioničkog društva Autocesta Rijeka – Zagreb d.d. i dodjeli koncesije za građenje i gospodarenje autocestom Rijeka – Zagreb (»Narodne novine«, br. 139/97 i 22/99, klase: 340-03/98-01/12, urbroja: 5030120-00-1, od 13. travnja 2000. godine, klase: 340-03/98-01/12, urbroja: 5030116-04-1, od 25. veljače 2004. godine, »Narodne novine«, broj 82/07, klase: 340-03/12-01/04, urbroja: 5030116-12-1, od 2. veljače 2012. godine i klase: 022-03/17-04/06, urbroja: 50301-25/18-17-2, od 26. siječnja 2017. godine), u točki II. stavku 1. rečenica: »Cestarina se neće naplaćivati na odsječku autoceste od čvora Orehovica do čvora Matulji (obilaznica Grada Rijeke) te na odsječku autoceste od čvora Orehovica do čvora Križišče.« mijenja se i glasi:

»Cestarina se neće naplaćivati na odsječku autoceste od čvora Orehovica do čvora Matulji (obilaznica Grada Rijeke), na odsječku autoceste od čvora Orehovica do čvora Križišče te na Krčkom mostu.«.

II.

Ministar mora, prometa i infrastrukture ovlašten je, u ime Vlade Republike Hrvatske kao davatelja koncesije, radi provedbe ove Odluke, poduzeti sve potrebne radnje sa svrhom prestanka naplate cestarine na Krčkom mostu s danom 15. lipnja 2020. godine.

III.

Ova Odluka stupa na snagu 15. lipnja 2020. godine, a objavit će se u »Narodnim novinama«.

Klasa: 022-03/20-04/241
 Urbroj: 50301-27/12-20-1
 Zagreb, 21. svibnja 2020.

Predsjednik
 mr. sc. Andrej Plenković, v. r.
### NN 61/2020 (26.5.2020.), Rješenje o izmjenama Rješenja o osnivanju drugostupanjskog zdravstvenog povjerenstva za utvrđivanje zdravstvene sposobnosti vozača i kandidata za vozače

MINISTARSTVO ZDRAVSTVA

1230

Na temelju odredbe članka 234. stavka 1. Zakona o sigurnosti prometa na cestama (»Narodne novine«, br. 67/08, 48/10 – Odluka Ustavnog suda Republike Hrvatske, 74/11, 80/13, 158/13 – Odluka i Rješenje Ustavnog suda Republike Hrvatske, 92/14, 64/15, 108/17, 70/19 i 42/20) ministar zdravstva donosi

RJEŠENJE

O IZMJENAMA RJEŠENJA O OSNIVANJU DRUGOSTUPANJSKOG ZDRAVSTVENOG POVJERENSTVA ZA UTVRĐIVANJE ZDRAVSTVENE SPOSOBNOSTI VOZAČA I KANDIDATA ZA VOZAČE

Članak 1.

U Rješenju o osnivanju Drugostupanjskog zdravstvenog povjerenstva za utvrđivanje zdravstvene sposobnosti vozača i kandidata za vozače (»Narodne novine«, br. 57/10, 60/10, 12/16, 14/17 i 54/18) u članku 3., stavku 3., točki 8. doktori medicine specijalisti neurolozi riječi:

» – prof. dr. sc. Ivo Lušić« zamjenjuju se riječima: » – Ružica Biluš, dr. med., spec. neurolog«

» – prof. prim. dr. sc. Ivan Bielen, dr. med., spec. neurolog« zamjenjuju se riječima: »prim. dr. sc. Vlatko Šulentić, dr. med., spec. neurolog«.

Članak 2.

U ostalom dijelu Rješenje o osnivanju Drugostupanjskog zdravstvenog povjerenstva za utvrđivanje zdravstvene sposobnosti vozača i kandidata za vozače ostaje nepromijenjeno.

Članak 3.

Ovo Rješenje stupa na snagu osmoga dana od dana objave u »Narodnim novinama«.

Klasa: 011-02/18-11/18

Urbroj: 534-02-1-1/2-20-10

Zagreb, 20. svibnja 2020.

Ministar
 izv. prof. dr. sc. Vili Beroš, dr. med., v. r.
### NN 62/2020 (27.5.2020.), Odluka o raspisivanju izbora za zastupnike u Hrvatski sabor

PREDSJEDNIK REPUBLIKE HRVATSKE

1237

Na temelju odredbe članka 98. stavka 1. podstavka 1. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) te članka 5., 6. i 80. stavka 2. Zakona o izborima zastupnika u Hrvatski sabor (»Narodne novine«, broj 116/99, 109/00, 53/03, 69/03 – pročišćeni tekst, 167/03, 44/06, 19/07, 20/09, 145/10, 24/11, 93/11, 120/11 – pročišćeni tekst, 19/15, 66/15 – pročišćeni tekst, 104/15 i 98/19), donosim

ODLUKU

O RASPISIVANJU IZBORA ZA ZASTUPNIKE
 U HRVATSKI SABOR

1. Raspisujem izbore za zastupnike u Hrvatski sabor.

2. Izbori će se na biračkim mjestima u Republici Hrvatskoj održati u nedjelju, 5. srpnja 2020. godine.

Izbori na biračkim mjestima u sjedištima diplomatsko-konzularnih predstavništava Republike Hrvatske održat će se u subotu, 4. srpnja 2020. godine i u nedjelju, 5. srpnja 2020. godine.

3. Ova Odluka stupa na snagu 2. lipnja 2020. godine i objavljuje se u »Narodnim novinama«.

Klasa: 013-03/20-02/01
 Urbroj: 71-06-01/1-20-1
 Zagreb, 20. svibnja 2020.

Predsjednik
 Republike Hrvatske
 Zoran Milanović, v. r.
### NN 62/2020 (27.5.2020.), Obvezatne upute broj Z VIII – o načinu uređenja biračkog mjesta

DRŽAVNO IZBORNO POVJERENSTVO REPUBLIKE HRVATSKE

1248

Na osnovi članka 56. točke 3. Zakona o izborima zastupnika u Hrvatski sabor (»Narodne novine«, broj 66/15 – pročišćeni tekst, 104/15 – Odluka i Rješenje Ustavnog suda Republike Hrvatske, broj: U-I-1397/2015 od 24. rujna 2015., 48/18 i 98/19) Državno izborno povjerenstvo Republike Hrvatske (dalje: Državno izborno povjerenstvo) na sjednici održanoj 20. svibnja 2020. donijelo je

OBVEZATNE UPUTE BROJ Z VIII

O NAČINU UREĐENJA BIRAČKOG MJESTA

1. U prostorijama u kojima će se glasovati (biračko mjesto) mogu se isticati samo državni simboli kao što su grb Republike Hrvatske, zastava Republike Hrvatske te obilježja županija, gradova odnosno općina u skladu s njihovim statutima.

2. Ispred biračkog mjesta i u njegovoj neposrednoj blizini zabranjuje se svaka izborna promidžba te nije dopušteno na bilo koji način navoditi birače kako glasovati (dijeljenjem promidžbenih letaka, isticanjem plakata, održavanjem promidžbenih skupova i govora, davanjem intervjua odnosno izjava i sl.).

Članovi biračkog odbora provjerit će je li sav promidžbeni materijal vezan uz izbornu promidžbu uklonjen s biračkog mjesta i iz njegove neposredne blizine (u krugu od oko 50 metara). Ako promidžbeni materijal nije uklonjen s biračkog mjesta i iz njegove neposredne blizine, članovi biračkog odbora će iste ukloniti.

3. Biračko mjesto mora se urediti i opremiti na način da se osigura tajnost glasovanja paravanima ili sličnim sredstvima tako da nitko u prostoriji ne može vidjeti kako je birač popunio glasački listić.

4. Birački odbor dužan je, neposredno prije otvaranja biračkog mjesta, na biračkom mjestu vidljivo istaknuti oglas sa zbirnom listom pravovaljano predloženih lista izborne jedinice i zbirnim listama pravovaljano predloženih kandidata u XII. izbornoj jedinici te naputak o načinu glasovanja birača pripadnika nacionalnih manjina.

5. Članovi biračkog odbora dužni su na prednju stranu svake glasačke kutije vidljivo istaknuti oznaku izborne jedinice za koju se glasuje.

6. Ovisno o epidemiološkoj situaciji u vrijeme održavanja izbora, Državno izborno povjerenstvo donijet će posebnu tehničku uputu vezanu uz uređenje biračkog mjesta i postupanja biračkog odbora i birača na biračkom mjestu.

7. Ove Obvezatne upute objavit će se u »Narodnim novinama«, a stupaju na snagu 2. lipnja 2020.

8. Ove Obvezatne upute objavljuju se i na mrežnoj stranici Držav­nog izbornog povjerenstva www.izbori.hr.

Klasa: 013-03/20-01/55
 Urbroj: 507-03/07-20-8
 Zagreb, 20. svibnja 2020.

Predsjednik
 Đuro Sessa, v. r.
### NN 62/2020 (27.5.2020.), Odluka o izmjenama Odluke o posebnom načinu rada tržnica za vrijeme trajanja proglašene epidemije bolesti COVID-19

STOŽER CIVILNE ZAŠTITE REPUBLIKE HRVATSKE

1250

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 26. svibnja 2020. godine, donosi

ODLUKU

O IZMJENAMA ODLUKE O POSEBNOM NAČINU RADA TRŽNICA ZA VRIJEME TRAJANJA PROGLAŠENE EPIDEMIJE BOLESTI COVID-19

I.

U Odluci o posebnom načinu rada tržnica za vrijeme trajanja proglašene epidemije bolesti COVID-19 (»Narodne novine« broj 43/20 i 51/20), točka II. mijenja se i glasi:

»Dopušta se rad zatvorenih objekata u sastavu tržnica (prodavaonice i kiosci) na kojima se može kontrolirati ulaz na tržnicu, uz pridržavanje stroge mjere fizičkog distanciranja.«

II.

Točka III. mijenja se i glasi:

»Dopušta se rad prodajnih mjesta (klupe) na tržnicama koje su zatvoreni objekti ili ograđeni prostori i na kojima se može kontrolirati ulaz na tržnice, uz pridržavanje stroge mjere fizičkog distanciranja.«

III.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7
 Urbroj: 511-01-300-86
 Zagreb, 26. svibnja 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 62/2020 (27.5.2020.), Odluka o izmjeni Odluke o radnom vremenu i načinu rada u djelatnosti trgovine za vrijeme trajanja proglašene epidemije bolesti COVID-19

Stožer civilne zaštite Republike Hrvatske

1249

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20), članka 22.a Zakona o sustavu civilne zaštite (»Narodne novine« broj 82/15, 118/18 i 31/20) i članka 57.a Zakona o trgovini (»Narodne novine« broj 87/08, 116/08, 76/09, 114/11, 68/13, 30/14, 32/19, 98/19 i 32/20), Stožer civilne zaštite Republike Hrvatske, 26. svibnja 2020. godine, donosi

ODLUKU

O IZMJENI ODLUKE O RADNOM VREMENU I NAČINU RADA U DJELATNOSTI TRGOVINE ZA VRIJEME TRAJANJA PROGLAŠENE EPIDEMIJE BOLESTI COVID-19

I.

U Odluci o radnom vremenu i načinu rada u djelatnosti trgovine za vrijeme trajanja proglašene epidemije bolesti COVID-19 (»Narodne novine« broj 51/20) u točki II. stavku 1. riječ: »nedjelje,« briše se.

U stavku 3. riječi: »Nedjeljom, blagdanima i neradnim danima« zamjenjuju se riječima: »Blagdanima i neradnim danima«.

II.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7
 Urbroj: 511-01-300-85
 Zagreb, 26. svibnja 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 63/2020 (28.5.2020.), Rješenje o razrješenju pomoćnika ministra graditeljstva i prostornoga uređenja

Vlada Republike Hrvatske

1254

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članka 46. stavka 1. i članka 69. stavka 2. Zakona o sustavu državne uprave (»Narodne novine«, broj 66/19), Vlada Republike Hrvatske je na sjednici održanoj 21. svibnja 2020. godine donijela

RJEŠENJE

O RAZRJEŠENJU POMOĆNIKA MINISTRA GRADITELJSTVA I PROSTORNOGA UREĐENJA

Razrješuje se ZDRAVKO VUKIĆ dužnosti pomoćnika ministra graditeljstva i prostornoga uređenja, s danom 18. svibnja 2020. godine, radi odlaska na novu dužnost.

Klasa: UP/I 080-02/20-02/75
 Urbroj: 50301-15/07-20-02
 Zagreb, 21. svibnja 2020.

Predsjednik
 mr. sc. Andrej Plenković, v. r.
### NN 63/2020 (28.5.2020.), Rješenje o razrješenju predsjednice i zamjenika predsjednice Upravnog odbora Zaklade hrvatskih branitelja iz Domovinskog rata i članova njihovih obitelji

VLADA REPUBLIKE HRVATSKE

1255

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 5. stavka 3. Zakona o Zakladi hrvatskih branitelja iz Domovinskog rata i članova njihovih obitelji (»Narodne novine«, br. 79/06 i 99/18), Vlada Republike Hrvatske je na sjednici održanoj 21. svibnja 2020. godine donijela

RJEŠENJE

O RAZRJEŠENJU PREDSJEDNICE I ZAMJENIKA PREDSJEDNICE UPRAVNOG ODBORA ZAKLADE HRVATSKIH BRANITELJA IZ DOMOVINSKOG RATA I ČLANOVA NJIHOVIH OBITELJI

1. Razrješuje se MARIJA DUJIĆ dužnosti predsjednice Upravnog odbora Zaklade hrvatskih branitelja iz Domovinskog rata i članova njihovih obitelji, radi isteka mandata.

2. Razrješuje se TOM KAČINARI dužnosti zamjenika predsjednice Upravnog odbora Zaklade hrvatskih branitelja iz Domovinskog rata i članova njihovih obitelji, radi isteka mandata.

Klasa: 080-02/20-02/41
 Urbroj: 50301-15/28-20-03
 Zagreb, 21. svibnja 2020.

Predsjednik
 mr. sc. Andrej Plenković, v. r.
### NN 63/2020 (28.5.2020.), Rješenje o imenovanju vršiteljice dužnosti predsjednika i vršitelja dužnosti zamjenika predsjednika Upravnog odbora Zaklade hrvatskih branitelja iz Domovinskog rata i članova njihovih obitelji

VLADA REPUBLIKE HRVATSKE

1256

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 5. stavka 3. Zakona o Zakladi hrvatskih branitelja iz Domovinskog rata i članova njihovih obitelji (»Narodne novine«, br. 79/06 i 99/18), Vlada Republike Hrvatske je na sjednici održanoj 21. svibnja 2020. godine donijela

RJEŠENJE

O IMENOVANJU VRŠITELJICE DUŽNOSTI PREDSJEDNIKA I VRŠITELJA DUŽNOSTI ZAMJENIKA PREDSJEDNIKA UPRAVNOG ODBORA ZAKLADE HRVATSKIH BRANITELJA IZ DOMOVINSKOG RATA I ČLANOVA NJIHOVIH OBITELJI

1. Imenuje se MARIJA DUJIĆ vršiteljicom dužnosti predsjednika Upravnog odbora Zaklade hrvatskih branitelja iz Domovinskog rata i članova njihovih obitelji.

2. Imenuje se TOM KAČINARI vršiteljem dužnosti zamjenika predsjednika Upravnog odbora Zaklade hrvatskih branitelja iz Domovinskog rata i članova njihovih obitelji.

Klasa: 080-02/20-01/62
 Urbroj: 50301-15/28-20-03
 Zagreb, 21. svibnja 2020.

Predsjednik
 mr. sc. Andrej Plenković, v. r.
### NN 63/2020 (28.5.2020.), Rješenje o razrješenju članova Upravnog odbora Zaklade hrvatskih branitelja iz Domovinskog rata i članova njihovih obitelji

VLADA REPUBLIKE HRVATSKE

1257

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 5. stavka 2. Zakona o Zakladi hrvatskih branitelja iz Domovinskog rata i članova njihovih obitelji (»Narodne novine«, br. 79/06 i 99/18), Vlada Republike Hrvatske je na sjednici održanoj 21. svibnja 2020. godine donijela

RJEŠENJE

O RAZRJEŠENJU ČLANOVA UPRAVNOG ODBORA ZAKLADE HRVATSKIH BRANITELJA IZ DOMOVINSKOG RATA I ČLANOVA
 NJIHOVIH OBITELJI

Razrješuju se dužnosti članovi Upravnog odbora Zaklade hrvatskih branitelja iz Domovinskog rata i članova njihovih obitelji, radi isteka mandata:

– MARIJA DUJIĆ, imenovana na prijedlog Upravnog odbora Fonda hrvatskih branitelja iz Domovinskog rata i članova njihovih obitelji

– TOM KAČINARI, imenovan na prijedlog Upravnog odbora Fonda hrvatskih branitelja iz Domovinskog rata i članova njihovih obitelji

– ŽELJKO MARIJANOVIĆ, imenovan na prijedlog Upravnog odbora Fonda hrvatskih branitelja iz Domovinskog rata i članova njihovih obitelji

– TIHOMIR TREŠĆEC, imenovan na prijedlog Upravnog odbora Fonda hrvatskih branitelja iz Domovinskog rata i članova njihovih obitelji

– MIRO BULJ, imenovan na prijedlog radnog tijela Hrvatskoga sabora matičnog za pitanja hrvatskih branitelja

– DANIJELA MAJKO, imenovana na prijedlog ministra nadležnog za prava hrvatskih branitelja i članova njihovih obitelji

– mr. sc. JOSIP SARIĆ, imenovan na prijedlog ministra nadležnog za socijalnu skrb.

Klasa: 080-02/20-02/41
 Urbroj: 50301-15/28-20-02
 Zagreb, 21. svibnja 2020.

Predsjednik
 mr. sc. Andrej Plenković, v. r.
### NN 63/2020 (28.5.2020.), Rješenje o imenovanju vršitelja dužnosti dijela članova Upravnog odbora Zaklade hrvatskih branitelja iz Domovinskog rata i članova njihovih obitelji

VLADA REPUBLIKE HRVATSKE

1258

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 5. stavka 2. Zakona o Zakladi hrvatskih branitelja iz Domovinskog rata i članova njihovih obitelji (»Narodne novine«, br. 79/06 i 99/18), Vlada Republike Hrvatske je na sjednici održanoj 21. svibnja 2020. godine donijela

RJEŠENJE

O IMENOVANJU VRŠITELJA DUŽNOSTI DIJELA ČLANOVA UPRAVNOG ODBORA ZAKLADE HRVATSKIH BRANITELJA IZ DOMOVINSKOG RATA I ČLANOVA NJIHOVIH OBITELJI

Za vršitelje dužnosti članova Upravnog odbora Zaklade hrvatskih branitelja iz Domovinskog rata i članova njihovih obitelji, imenuju se:

– MARIJA DUJIĆ, na prijedlog Upravnog odbora Fonda hrvatskih branitelja iz Domovinskog rata i članova njihovih obitelji

– TOM KAČINARI, na prijedlog Upravnog odbora Fonda hrvatskih branitelja iz Domovinskog rata i članova njihovih obitelji

– ŽELJKO MARIJANOVIČ, na prijedlog Upravnog odbora Fonda hrvatskih branitelja iz Domovinskog rata i članova njihovih obitelji

– TIHOMIR TREŠĆEC, na prijedlog Upravnog odbora Fonda hrvatskih branitelja iz Domovinskog rata i članova njihovih obitelji

– LEO ERCEG, na prijedlog ministra nadležnog za prava hrvatskih branitelja i članova njihovih obitelji.

Klasa: 080-02/20-01/62
 Urbroj: 50301-15/28-20-02
 Zagreb, 21. svibnja 2020.

Predsjednik
 mr. sc. Andrej Plenković, v. r.
### NN 63/2020 (28.5.2020.), Odluka o izmjeni Odluke o načinu održavanja pogreba i posljednjih ispraćaja

STOŽER CIVILNE ZAŠTITE REPUBLIKE HRVATSKE

1265

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 27. svibnja 2020. godine, donosi

ODLUKU

O IZMJENI ODLUKE O NAČINU ODRŽAVANJA POGREBA I POSLJEDNJIH ISPRAĆAJA

I.

U Odluci o načinu održavanja pogreba i posljednjih ispraćaja (»Narodne novine« broj 33/20, 48/20 i 54/20) točka II. mijenja se i glasi:

»Pogreb, posljednji ispraćaj i polaganje urne održava se uz pridržavanje općih protuepidemijskih mjera i posebnih preporuka i uputa koje Hrvatski zavod za javno zdravstvo objavljuje na svojim mrežnim stranicama.«

II.

Ova Odluka stupa na snagu 29. svibnja 2020. godine i objavit će se u »Narodnim novinama«.

Klasa: 810-06/20-01/7
 Urbroj: 511-01-300-88
 Zagreb, 27. svibnja 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 63/2020 (28.5.2020.), Odluka o izmjenama Odluke o mjerama prilikom sklapanja braka i životnog partnerstva

STOŽER CIVILNE ZAŠTITE REPUBLIKE HRVATSKE

1266

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 27. svibnja 2020. godine, donosi

ODLUKU

O IZMJENAMA ODLUKE O MJERAMA PRILIKOM SKLAPANJA BRAKA I ŽIVOTNOG PARTNERSTVA

I.

U Odluci o mjerama prilikom sklapanja braka i životnog partnerstva (»Narodne novine« broj 33/20, 48/20 i 54/20) u točki II. stavak 1. mijenja se i glasi:

»Sklapanje braka, u građanskom ili vjerskom obliku, te sklapanje životnog partnerstva održava se uz pridržavanje općih protuepidemijskih mjera i posebnih preporuka i uputa koje Hrvatski zavod za javno zdravstvo objavljuje na svojim mrežnim stranicama.«

II.

Točka III. briše se.

III.

Ova Odluka stupa na snagu 29. svibnja 2020. godine i objavit će se u »Narodnim novinama«.

Klasa: 810-06/20-01/7
 Urbroj: 511-01-300-89
 Zagreb, 27. svibnja 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 63/2020 (28.5.2020.), Odluka o izmjenama i dopuni Odluke o nužnim mjerama ograničavanja društvenih okupljanja, rada u trgovini, uslužnih dje latnosti i održavanja sportskih i kulturnih događanja za vrijeme trajanja proglašene epidemije bolesti COVID-19

Stožer civilne zaštite Republike Hrvatske

1264

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 27. svibnja 2020. godine, donosi

ODLUKU

O IZMJENAMA I DOPUNI ODLUKE O NUŽNIM MJERAMA OGRANIČAVANJA DRUŠTVENIH OKUPLJANJA, RADA U TRGOVINI, USLUŽNIH DJELATNOSTI I ODRŽAVANJA SPORTSKIH I KULTURNIH DOGAĐANJA ZA VRIJEME TRAJANJA PROGLAŠENE EPIDEMIJE BOLESTI COVID-19

I.

U Odluci o nužnim mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događanja za vrijeme trajanja proglašene epidemije bolesti COVID-19 (»Narodne novine« broj 51/20, 54/20, 55/20, 56/20 i 59/20) točka II. mijenja se i glasi:

»Stroga mjera fizičkog distanciranja nalaže izbjegavanje bliskog osobnog kontakta u razmaku od najmanje 1,5 metra u zatvorenom prostoru i jednog metra na otvorenom prostoru, osim ako se radi o osobama iz istog kućanstva ili osobama koje su uobičajeno u bliskom kontaktu.«

II.

Točka III. mijenja se i glasi:

»Protuepidemijske mjere koje se nalažu ovom Odlukom su:

– obustava svih sportskih natjecanja na otvorenom do 29. svibnja 2020. godine

– obustava svih sportskih natjecanja u zatvorenim objektima do 12. lipnja 2020. godine.«

III.

Iza točke III. dodaje točka III.a koja glasi:

»III.a

Sportska natjecanja mogu se održavati bez prisustva gledatelja.«

IV.

Točka IV. mijenja se i glasi:

»Aktivnosti iz točke III. i III.a ove Odluke, kao i društvena okupljanja mogu se odvijati uz pridržavanje svih općih protuepidemijskih mjera i posebnih preporuka i uputa koje Hrvatski zavod za javno zdravstvo objavljuje na svojim mrežnim stranicama.«

V.

Točka V. mijenja se i glasi:

»Poslodavci su obvezni zabraniti dolazak na radna mjesta radnicima koji imaju povišenu tjelesnu temperaturu i smetnje s dišnim organima, a posebno suhi kašalj i kratki dah.«

VI.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7
 Urbroj: 511-01-300-87
 Zagreb, 27. svibnja 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 64/2020 (29.5.2020.), Odluka o dopuni Odluke o općinskim porezima

Općina Klenovnik

1283

Na temelju članka 20. Zakona o lokalnim porezima (»Narodne novine« broj 115/16, 101/17) i članka 22. Statuta Općine Klenovnik (»Službeni vjesnik Varaždinske županije« broj 21/13, 39/13, 16/14 i 77/19), Općinsko vijeće Općine Klenovnik na 16. sjednici održanoj 15. travnja 2020. godine, donosi

ODLUKU

O DOPUNI ODLUKE O OPĆINSKIM POREZIMA

Članak 1.

U Odluci o općinskim porezima (»Službeni vjesnik Varaždinske županije«, broj 37/17 i 8/18) u GLAVI III. POREZ NA POTROŠNJU iza članka 9. dodaje se članak 9.a koji glasi:

Članak 9a.

»Obveznici poreza na potrošnju oslobađaju se plaćanja obveze poreza na potrošnju u cijelosti, i to od dana stupanja na snagu Odluke Stožera civilne zaštite Republike Hrvatske o mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događanja, klasa: 810-06/20-01/7, urbroj: 511-01/300-20-1 od 19. ožujka 2020. godine, a trajat će i 3 naredna mjeseca nakon proglašenja prestanka kriznih mjera od strane nadležnih tijela.«

Članak 2.

Ova Odluka stupa na snagu prvoga dana od dana objave u »Službenom vjesniku Varaždinske županije«.

Ista Odluka objavit će se i u »Narodnim novinama«.

Klasa: 410-01/20-01/02
 Urbroj: 2186/015-20-01
 Klenovnik, 15. travnja 2020.

Predsjednica
 Općinskog vijeća
 Sanda Golub, v. r.
### NN 64/2020 (29.5.2020.), Odluka o dopuni Odluke o gradskim porezima Grada Pakraca

Grad Pakrac

1282

Na temelju članka 20. Zakona o lokalnim porezima (»Narodne novine« 115/16, 101/17) i članka 35. Statuta Grada Pakraca (»Službeni glasnik Grada Pakraca« br. 4/09, 1/13, 6/13, 3/15, 1/18, 2/20), Gradsko vijeće Grada Pakraca na 19. sjednici održanoj 18. svibnja 2020. donosi

ODLUKU

O DOPUNI ODLUKE O GRADSKIM POREZIMA GRADA PAKRACA

Članak 1.

U Odluci o gradskim porezima Grada Pakraca (»Službeni glasnik Grada Pakraca« br. 2/18, »Narodne novine« br. 27/18), u glavi II. VRSTE POREZA, podglava 2. Porez na potrošnju, iza članka 11. dodaje se novi članak 11.a koji glasi:

»Obveznici plaćanja poreza na potrošnju oslobađaju se plaćanja poreza na potrošnju u cijelosti, i to u razdoblju od 1. lipnja do 31. prosinca 2020. godine; a u cilju ublažavanja posljedica uzrokovanih epidemijom koronavirusa SARS-CoV-2 (COVID-19).«

Članak 2.

Ova odluka stupa na snagu osmoga dana od dana objave u »Službenom glasniku Grada Pakraca«, a objavit će se i u »Narodnim novinama«.

GRADSKO VIJEĆE GRADA PAKRACA

Klasa: 410-01/20-01/1
 Urbroj: 2162-05/01-20-1
 Pakrac, 18. svibnja 2020.

Predsjednik
 Miroslav Ivančić, v. r.
### NN 64/2020 (29.5.2020.), Pravilnik o izmjenama i dopunama Pravilnika o sljedivosti za plavoperajnu tunu i igluna

MINISTARSTVO POLJOPRIVREDE

1277

Na temelju članka 46. stavka 3. Zakona o morskom ribarstvu (»Narodne novine«, br. 62/2017, 130/2017 i 14/2019), a u vezi s člankom 4. stavkom 3. podstavkom 7. Zakona o hrani (»Narodne novine«, broj 81/13., 14/14., 30/15. i 115/18.), ministrica poljoprivrede donosi

PRAVILNIK

O IZMJENAMA I DOPUNAMA PRAVILNIKA O SLJEDIVOSTI ZA PLAVOPERAJNU TUNU I IGLUNA

Članak 1.

U Pravilniku o sljedivosti za plavoperajnu tunu i igluna (»Narodne novine«, broj 82/2019) u članku 2. nakon definicije »prezervacija proizvoda« dodaje se nova definicija koja glasi:

»pakiranje fileta – proizvodi ribarstva i akvakulture određene vrste koji potječu od iste ribe i podvrgnuti su istom načinu obrade odnosno filetiranju i nalaze se u jednom fizički odvojenom paketu koji je označen naljepnicom«.

Članak 2.

U članku 4. stavak 1. mijenja se i glasi;

»(1) Tuna i iglun moraju biti sljedivi od ulova ili izlova, iskrcaja, tijekom prijevoza i skladištenja, tijekom smrzavanja, filetiranja ili rasjecanja te duž distribucije do krajnjeg potrošača.«

Članak 3.

U članku 6. stavku 5. iza riječi »automatski«, riječ »iz« briše se.

U stavku 6. točki b) iza riječi »komade« dodaju se riječi »i/ili zamrzava« te se točka-zarez na kraju rečenice brišu i dodaje se zarez i tekst: »a navedena naljepnica mora biti dostupna u maloprodaji ukoliko se tuna ili iglun dijele na manje komade ili režu na filete;«.

U stavku 8. iza riječi odredišta briše se točka i dodaje se zarez te riječi. »dok u slučaju da je sljedeće odredište izvan teritorija Republike Hrvatske, prvi ili sljedeći kupac upisuju naziv sljedećeg kupca, adresu i državu odredišta.«

U stavku 10. iza riječi »ugostiteljski objekti«, dodaju se riječi » i ribarnice koje je registriralo ministarstvo i upisane su u Upisnik registriranih objekata u poslovanju s hranom životinjskog podrijetla«.

Iza stavka 10. dodaje se novi stavak 11. koji glasi:

»(11) U slučaju iz stavka 10. ovog članka, prvi kupci – ugostiteljski objekti koji tunu ili igluna filetiraju, moraju pakiranje fileta označiti naljepnicom te u evidenciju sljedivosti upisati broj fileta u pojedinom pakiranju kojih može biti do najviše 30 u jednom pakiranju.«

Članak 4.

U članku 7. iza stavka 4. dodaje se novi stavak 5. koji glasi:

»(5) U slučaju da je ugostiteljski objekt sljedeći kupac i kupuje tunu ili igluna koje filetira i smrzava, dužan je postupiti kako je definirano člankom 6. stavkom 11. ovog Pravilnika.«

Članak 5.

U članku 13. stavku 1. riječi »izuzev odredbi iz članaka 8. i 9. ovog Pravilnika koje stupaju na snagu 1. lipnja 2020. godine.« mijenjaju se i glase »izuzev odredbi iz članka 6. stavka 11. i članka 7. stavka 5. koje stupaju na snagu 1. srpnja 2020. te odredbi članka 8. ovog Pravilnika koje stupaju na snagu 1. lipnja 2021. godine«.

U stavku 2. godina »2020.« mijenja se i glasi »2021.«.

Članak 6.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/18-01/59
 Urbroj: 525-13/0721-20-9
 Zagreb, 26. svibnja 2020.

Ministrica poljoprivrede
 Marija Vučković, v. r.
### NN 64/2020 (29.5.2020.), Pravilnik o lovostaju jegulje (Anguilla anguilla) u 2020. godini

Ministarstvo poljoprivrede

1276

Na temelju članka 12. stavka 1. točke 4. Zakona o morskom ribarstvu (»Narodne novine«, br. 62/17, 130/17 i 14/19) ministrica poljoprivrede donosi

PRAVILNIK

O LOVOSTAJU JEGULJE (ANGUILLA ANGUILLA)
 U 2020. GODINI

Članak 1.

Ovim Pravilnikom propisuje se lovostaj jegulje (Anguilla anguilla) od 1. lipnja 2020. godine u 00:00 sati do 31. kolovoza 2020. godine u 24:00 sata.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 324-01/20-01/1834
 Urbroj: 525-13/0704-20-3
 Zagreb, 27. travnja 2020.

Ministrica poljoprivrede
 Marija Vučković, v. r.